ഭീമനടിയില് വീണ്ടും കാട്ടുപന്നിക്കൂട്ടം കൃഷി നശിപ്പിച്ചു ഭീമനടി: പ്ലാച്ചിക്കര റിസര്വ് വനത്തില്നിന്നെത്തുന്ന കാട്ടുപന്നികളും കുരങ്ങുകളും ഭീമനടിയിലെ കര്ഷകരെ വീണ്ടും കണ്ണീരിലാഴ്ത്തുന്നു. കഴിഞ്ഞ ദിവസം ഭീമനടിയിലെ വാരണത്ത് സജിയുടെ കൃഷിയിടത്തില് കൂട്ടമായി എത്തിയ കാട്ടുപന്നികള് പകുതി വിളവെത്തിയിരുന്ന കപ്പ, ചേന, ചേമ്ബ് മുതലായ ഭക്ഷ്യവിളകള് പാടേ നശിപ്പിച്ചു. പന്നിയുടെയും കുരങ്ങിന്റെയും ശല്യം മൂലം ഈ പ്രദേശത്തെ കര്ഷകര്ക്ക് യാതൊരുവിധ കൃഷിയും ചെയ്യാന് സാധിക്കാത്ത അവസ്ഥയാണ്. തേങ്ങ പോലും വിളയാന് കുരങ്ങുകള് അനുവദിക്കുന്നില്ല. പന്നിയെ പേടിച്ച് റബര് ടാപ്പിംഗ് നടത്താനും കഴിയാത്ത നിലയാണ്.